
 27.3.2018
 BG
 Официален вестник на Европейския съюз
 L 83/1
 РЕГЛАМЕНТ ЗА ИЗПЪЛНЕНИЕ (ЕС) 2018/506 НА КОМИСИЯТА
 от 26 март 2018 година
 за вписване на наименование в регистъра на храните с традиционно специфичен характер „Pražská šunka“ (ХТСХ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 3, буква б) от него,
 като има предвид, че:
 (1)
 Съгласно член 50, параграф 2, буква б) от Регламент (ЕС) No 1151/2012 подаденото от Чешката република заявление за регистрация на наименованията „Пражка шунка“ (BG), „Jamón de Praga“ (ES), „Pražská šunka“ (CS), „Prag Skinke“ (DA), „Prager Schinken“ (DE), „Praha sink“ (ET), „Χοιρομέρι Πράγας“ (EL), „Prague Ham“ (EN), „Jambon de Prague“ (FR), „Praška šunka“ (HR), „Prāgas šķiņķis“ (LV), „Prahos kumpis“ (LT), „Prágai minőségi sonka“ (HU), „Perżut ta' Praga“ (MT), „Praagse Ham“ (NL), „Szynka Praska“ (PL), „Fiambre de Praga“ (PT), „Jambon de Praga“ (RO), „Pražská šunka“ (SK), „Praška šunka“ (SL), „Prahalainen kinkku“ (FI) и „Pragskinka“ (SV) като храна с традиционно специфичен характер (ХТСХ) беше публикувано в Официален вестник на Европейския съюз
 (2). С наименованието „Pražská šunka“ се определя шунков продукт, обхващащ следните три разновидности: „Pražská šunka“ с кост, „Pražská šunka“ без кост и „Pražská šunka“ — консерва.
 (2)
 През 2012 г. вече беше публикувано заявление за регистрация на наименованието „Pražská šunka“ заедно с други негови езикови варианти (3). Австрия, Италия, Германия и Словакия подадоха възражения. Чешката република постигна съгласие с всички възразяващи страни, с изключение на Словакия. Тогава Комисията публикува отново продуктовата спецификация, която беше съществено изменена, за да бъдат частично взети предвид направените от Словакия твърдения и забележки.
 (3)
 На 18 юли 2016 г. Комисията получи уведомление за възражение от Словакия, на 16 август 2016 г. — от Сърбия, а на 17 август 2016 г. — от Австрия.
 (4)
 На 14 септември .2016 г. Комисията получи мотивирано възражение от Словакия, на 12 октомври 2016 г. — от Сърбия, а на 19 октомври 2016 г. — от Австрия.
 (5)
 Разглеждането на възражението на Австрия не можа да продължи. В съответствие с член 51, параграф 2 от Регламент (ЕС) No 1151/2012 Комисията проверява допустимостта само на мотивирани възражения, получени в срок от два месеца от получаване на съответното уведомление за възражение, което не беше изпълнено в случая с мотивираното възражение на Австрия.
 (6)
 След като разгледа мотивираните възражения на Сърбия и Словакия и ги счете за допустими, в съответствие с член 51, параграф 3 от Регламент (ЕС) No 1151/2012 Комисията прикани Чешката република и Словакия с писмо от 8 ноември 2016 г., а Чешката република и Сърбия — с писмо от 2 декември 2016 г., да проведат подходящи консултации с оглед постигането на съгласие.
 (7)
 Между Чешката република и Сърбия беше постигнато съгласие. Те се споразумяха наименованието да бъде защитено и на сръбски език, както на кирилица, така и на латиница, т.е. „Praška šunka“/„Прашка шунка“ (RS), и да